Taggrayt Ɣer taggara n yixef-agi ad nared ad d-nefk agzul i wayen i d-newwi deg teɣzi n uḥricagi. Di tazwara nekcem ɣer wannar n tewsatin n tsekla tamaziɣt tirawit akked timawit ; di timawit nefren-d umyi imi i d-newwi awal fell-as ; tabadut-is, talallit-is, anawen, amek i dyettili usemres-is di tmetti taqbaylit akked leṣnaf-is. Nuɣal ɣer wannar n tirawit nfern-d tawsit i d-yufraren deg annar-agi, dɣa nefka-d tabadut-is, talallit-is akked umezruy n unerni-is nebderd ungalen i d-yefɣen seg useggas 1981 almi d aseggas n 2024 : syen nekcem di talliyin i deg i d-iedda wungal aqbayli d leṣnaf-is akked tulmisin-is tigejdanin.